University of Georgia

University of Georgia (UGA) er et delstatseid land-grant-universitet i Athens, Georgia, USA. Det ble opprettet i 1785, men undervisningen kom ikke igang før i 1801 ved Franklin College. UGA er delstatens største læreinstitusjon. Universitetet regnes til Public Ivy-universitetene, som er høyt rangerte kvalitetsuniversitet, hvor man kan få studietilbud uten å betale det samme som ved private kvalitetsuniversiteter. Under borgerkrigen var lærestedet stengt, og gjenåpnet i 1866 med egne stipend for sårede soldater. De første hundre årene hadde bare hvite menn adgang, og i 1903 ble de første kvinnelige studentene opptatt. Opptak av svarte studenter Derimot vakte forslag om adgang for svarte studenter stor motstand og konflikt med myndighetene. I 1961 tok UGA opp to svarte studenter Charlayne Hunter-Gault og Hamilton E. Holmes. De to har siden vært henholdsvis CNN-reporter i Sør-Afrika og professor i ortopedi. Professor Holmes var i sin tid også første svarte student på medisinstudiet ved Emory University. Skoler og studentforhold UGA har 16 skoler og fakultet: College of Agricultural and Environmental Sciences Franklin College of Arts and Sciences Terry College of Business College of Education College of Environment and Design College of Family and Consumer Sciences Daniel B. Warnell School of Forestry and Natural Resources Graduate School Henry W. Grady College of Journalism and Mass Communication UGA School of Law College of Pharmacy College of Public Health School of Public and International Affairs School of Social Work College of Veterinary Medicine Eugene P. Odum School of Ecology Ved universitetet var det 33960 studenter og 2160 vitenskapelig ansatte i 2006, og samme året var skolepengene US$ 4964 for studenter folkeregistrert i delstaten Georgia. Studiene gis opp til doktorgradsnivå. Referanser Eksterne lenker (en) Offisielt nettsted (en) University of Georgia – kategori av bilder, video eller lyd på Commons (en) University of Georgia – galleri av bilder, video eller lyd på Commons